Ožkabaliai I
Ožkabaliai I – kaimas Vilkaviškio rajono savivaldybėje, 21 km į pietus nuo Vilkaviškio, 2 km į pietvakarius nuo Bartninkų. Seniūnaitijos centras. Į kaimą veda plento  5115  Patilčiai–Bartninkai–Kaupiškiai  atšaka. Šiaurėje, netoli Aistos upelio telkšo pelkėtas Ožkabalių ežeras. Rytine riba teka Šiulės upeliukas. Yra 1918 m. vasario 16-osios Nepriklausomybės akto signataro Jono Basanavičiaus gimtinės ir kitų objektų kompleksas, ąžuolynas.